钦定古今图书集成/明伦汇编/官常典/第453卷 > 廖化
## 钦定古今图书集成/明伦汇编/官常典/第453卷 > 廖化

按《蜀志宗预传》：“化字元俭，本名淳，襄阳人也。为前将
军关羽主簿。羽败，属吴，思归先主，乃诈死，时人谓为
信然。因携持老母，昼夜西行。会先主东征，遇于秭归。
先主大悦，以化为宜都太守。先主薨，为丞相参军。后
为督广武。稍迁至右车骑将军，假节，领并州刺史，封
中乡侯，以果烈称。官位与张翼齐，而在宗预之右。咸”
熙元年春，化、预俱内徙洛阳，道病卒。